Potgooi - Nuus & Weer 4 Augustus 2020 - NETRADIOSA
04/08/2020 Corrie Slabbert Afrikaans, Nuus, Potgooi/Podcast, Weer 0
Wêreldwyd: Gevalle 18 450 837 Sterftes: 697 281 Herstel: 11 681 960 met 64 672 ernstig kritiek en in SA het die bevestigde gevalle gestyg na 516 862 en die sterftes in SA na 8 539 Intussen het 358 037 mense herstel, en 539 is ernstig kritiek is uit die 150 286 aktiewe gevalle. Die uitslae van toetse wat tot op hede in SA gedoen is staan op 3 058 695. SA is steeds die land met die 5de hoogste gevalle van COVID-19 wêreldwyd
Die Kaapstadse Metroraad het sy beroep op inwoners herhaal om nie gerus te raak omdat die getal nuwe coronavirusgevalle in die stad begin afneem nie. Die burgemeesterskomiteelid vir Gemeenskapsdienste en Gesondheid, Zahied Badroodien sê gerustheid kan 'n tweede vlaag infeksies veroorsaak. Hy sê hoewel meer as 57-duisend mense in Kaapstad herstel het, word nuwe gevalle en sterftes steeds aangemeld.
Rusland het ooreenkomste geteken om Suid Afrika en sewe Latyns-Amerikaanse lande met 'n anti-virale middel wat die Russiese owerhede goedgekeur het vir die behandeling van COVIV-19. Die Russiese RDIF sê dat daar tenminste 150 000 pakke van die middle bekend as Avifavir, na Argentina, Bolivia, Ecuador, El Salvador, Honduras, Paraguay and Uruguay gestuur sal word. Dit sal ook an Suid-Afrika verskaf word.
Meer as 11 swart sake gevul met meer as 1000 muwe bokse enkelgebruik hospitaal handskoene is Saterdag in die Hennopsrivier gestort. Die DA is van mening dat dit blyk iemand vining daarvan inslae wou raak en doen 'n beroep op LUR Mamabolo om dringend ondersoek in te stel.
Die DA het 'n hof-waghondeenheid in die Oos-Kaap van stapel gestuur. Die eenheid is daarop gemik om slagoffers en families van slagoffers van plaasaanvalle by te staan. Die moord verlede maand op 'n blinde boer van Alexandia, Chrisjan van Niekerk, is die eerste saak wat die DA sal monitor om toe te sien dat geregtigheid geskied.
Die Minister van Polisie, Bheki Cele, het die naweek die staat se statistiek bekend gemaak. Die minister sê 58 moorde word elke dag gepleeg in die land. Die verslag wat deur die SA Polisie Diens vrygestel is die afgelope Vrydag, toon dat moorde in die land elke jaar aan die toeneem is. In 2010 was die jaar se moorde op 15,893 gestel, en nou kondig die minister aan dat 21,325 moorde hierdie jaar gepleeg is wat gemiddeld meer as 58 gevalle per dag is.
TLU SA se statistiek oor plaasaanvalle stem glad nie ooreen met die statistiek wat deur die minister van polisie, mnr. Bheki Cele in die parlement bekendgemaak is nie.
Volgens die departement was daar tussen 1 April 2019 en 31 Maart 2020, slegs 46 plaasaanvalle terwyl TLU SA se statistiek dui dat daar tussen 1 Maart 2019 en 28 Februarie 2020, 410 aanvalle op plase was.
"Ons statistiek oor plaasaanvalle is betroubaar en dit stem nooit ooreen met die amptelike statistiek van die departement nie," sê genl.maj Chris van Zyl (aft), die adjunk hoofbesuresident van TLU SA. "Ons stem wel saam dat daar 'n styging was in plaasaanvalle en -moorde sedert verlede jaar, hoewel ons getalle verskil."
Eskom het aangekondig dat hy las vermindering gaan toepas in verskeie dig bewoonde gebiede in verskeie provinsies om 'n oorlading op sy netwerk te voorkom. Die provinsies wat geraak gaan word, is Gauteng, KZN, Limpopo en Mpumalanga. In Gauteng baie dele van Ivory park en Soweto sal geraak word van 5nm tot 10nm. Eskom het begin om die lading vermindering toe te pas om oorlading en skade aan sy infrastruktuur te beperk in dig bewoonde gebiede wat erg geraak word deur onwettige konneksies, meterontwyking en vandalisme.
Eskom het Hooggeregs hof in Gauteng genader om 3.8 Biljoen rand te verhaal van vorige bestuur en die Gupta familie en persone wat met hulle verbind word. Alle partye word daarvan beskuldig dat hulle eskom geplunder het deur die Optimun steenkool myn en hulle verbintenis met Trillian. Sleutel figure wat betrek word, is vorige groep Hoof Bestuurslid Brian Molefe, Anjoj Singh, Ben Ngubane en Matshela Koko.
Werkers by die Noord-Kaapse Psigiatriese Hospitaal in Kimberley dreig om die inrigting tot stilstand te dwing as daar nie aan hulle eise gehoor gegee word vir beter werksomstandighede nie. Hulle het 'n griefskrif aan die provinsiale Departement van Gesondheid oorhandig waarin hulle die departement 14 dae tyd gee om aan hulle eise gehoor te gee.
Die Agentskap vir Maatskaplike Sekerheid sê mense wat die 350 rand covid-19 toelaag kry, kon van gister af die geld by die Poskantoor of in 'n bankrekening ontvang.
Die Suid-Afrikaanse Brouerye sê hy is genoodsaak om bedryfsbeleggings ter waarde van vyf miljard rand te kanselleer. SAB sê dit regstreeks is te wyte aan die verlies aan inkomste weens die verbod op die verkoop van alkohol tydens die inperking Intussen het nog 'n biermaatskappy, Heineken SA volgens berigte aangekondig dat ses miljard rand wat aan 'n nuwe brouery in KwaZulu-Natal bestee sou word, ook gekanselleer is. Nagenoeg een miljoen mense word glo direk geraak weens die verbanning van alkohol verkope in die land, en dit is veral die sogenaamde kleiner agentskappe wat struikel. Die bedryf, wat ook werkers in die glas en bottel vervaardigings netwerk is, word ook geraak, sowel as die vervoerbedryf wat die verspreiding van drank behartig. Restaurante, die voedsel en ander industrieë word ook direk geraak. Dit is egter die landbouers van veral die Wes-Kaap wat fokus op die wyn bedryf, wat die swaarste getref word, en hulle werkers word direk benadeel omdat boere slegs hul kern personeel in diens kan hou. Die 12 weke van die verbod het reeds verskeie instansies verplig om hulle deure permanent te sluit, en talle sê hulle kan nie veel langer uithou nie, waarvan baie restaurant eienaars is. Klaarblyklik kom die grootste druk op die regering van die 35,000 taverne eienaars wat hoofsaaklik in swart woongebiede bedryf word, en wat nou geen heenkome het nie.
Lede van taxiverenigings in Gauteng getuig voor die kommissie van ondersoek na taxigeweld in die provinsie. Die Kommissie is in September verlede jaar in die lewe geroep ná verskeie mense dood is in taxigeweld. Die Kommissie sluit sy werksaamhede aan die einde van die maand af, waarna die verslag in September aan die Gautengse premier oorhandig sal word.
Die ekstremiste groep ISIS het 'n openlike waarskuwing aan SA gerig indien hy beoog om betrokke te raak by die verslegtende veiligheidsituasie aan die noordkus van Mosambiek en gesê hy sal wraakaanvalle teen Suid-Afrika loots indien die land sou besluit om betrokke te raak.
5 persone tussen 24 en 52 jaar oud is inhegtenis geneem nadat hulle betrap is toe hulle olie uit 'n ondergrondse Transnet- brandstofpyplyn gesteel het en in 'n tenkwa ingetap het. Daar is ook beslag gelê op twee kragopwekkers en ander toerusting hulle sal binnekort in die Sasolburgse landroshof verskyn met die aanklag dat hulle met die noodsaaklike infrastruktuur gepeuter het en olie uit die pyplyn gesteel het.
Die gemiddelde brandstofprys het wêreldwyd verhoog en veroorsaak dat brandstofpryse in SA styg. Volgens die Departement van minerale hulpbronne en energie styg die prys van 93-oktaan-en 95-oktaan brandstof vanaand om middernag net 5 sent per liter. Die prys van diesel styg met 45 sent per liter, parafien met 52 sent en gas verhoog met 4 sent per kg.
Die ANC se Integriteit Komitee het aanbeveel dat die Adjunkminister van Finansies, David Masondo, vrywillig moet bedank weens ongerymdhede.Die Komitee se aanbeveling is ook dat Masondo nie net by pos as adjunkminister moet ontruim nie, maar ook uittree as lid van die party. Die bewering is gemaak dat die adjunkminister buite sy mag opgetree het deur sy invloed te misbruik met die arrestasie van 'n vroulike persoon.George Mashamba, voorsitter van die Komitee, het 'n brief geig aan Masondo waarin hy versoek word om vrywillig afstand te doen van sy poste as kabinetslid en ook uit die ANC poste weens die beweerde wangedrag deur sy invloed te gebruik by die Valke eenheid.Die Komitee skryf dat hy nie die nodige agting getoon het teenoor die organisasie nie, en daarom moet hy verantwoordelikheid aanvaar vir sy optrede.
Die Minister van Polisie, Bheki Cele, het gesê die verbod op sigarette bestaan nie in Suid-Afrika nie, want almal wat wil rook het sigarette.Die minister het ook verwys na die begrafnis waar SA weermag lede tydens die ter aarde bestelling gestaan en rook het met sigarette wat hulle heelwaarskynlik op die swartmark te koop gekry het. Intussen gaan stemme op oor die sigaret smokkelhandel wat floreer solank as die verkope daarvan verbode is by winkels en kafees.Vroeër is berig dat meer as 80% van die rokers publiek steeds toegang het tot sigaret aankope op die swartmark waar hulle tot drie keer meer vir hulle sigarette betaal, en die staat geen belasting daarop ontvang nie, wat miljoene Rand per maand beloop.
Die Gauteng provinsie bevind hom in 'n netelige posisie met die beweerde skandaal wat oopgevlek is van beskermings toerusting in 'n vermoedelike ernstige korrupsie tender.Die presidensie se woordvoerder en haar eggenoot word daarvan beskuldig dat hulle by die skandaal betrokke is wat handel oor 'n tender transaksie van R125 miljoen.
Die Suid-Afrikaanse Mediese Vereniging se in sy verslag dat die korrupsie in regerings departemente mense se lewens in gevaar stel.Die Mediese Vereniging wys daarop dat die korrupsie wat gepleeg word met mediese toerusting en medisinale produkte nie net die land se ekonomie laat skade ly nie, maar plaas ook mense se lewens in gevaar en op risiko. Die woordvoerder van die Mediese Vereniging wys daarop dat daar die afgelope weke verskeie voorvalle van beweerde korrupsie voorgekom het in die Gesondheid afdelings, waarvan die woordvoerder van die ANC se president ook in die beskuldigingsbank is.
Na bewering het die vryskut joernalis vasgestel dat honderde miljoene Rand van die Nasionale Lotery Kommissie se geld wat toegeken moet word, in die verkeerde beursies beland. Die geld wat aan sekere organisasies toegeken moet word uit die lotery fondse, waarvan sommige nog onder "konstruksie" is, kry bykomende fondse sedert 2018, terwyl die Lotery weier om sy lys name aan wie toedelings gemaak is, vry te stel. Die Nasionale Lotery voer aan dat die Lotery wet hulle verbied om die name op die lys van ontvangers te publiseer. Die ondersoek instansie beweer dat 'n arena by die Stormsrivier gebou is deur die Nunnovation Africa Foundation 'n subsidie of toedeling van net minder as R24 miljoen ontvang het, en die konstruksie is glo nog nie voltooi nie. Die lotery het in reaksie op die bewerings gesê hulle is besig om die saak na te gaan, en kan dus nie op hierdie stadium enige kommentaar lewer nie.
Weervoorspellers in Amerika sê die storm Isaias het weer tot 'n orkaan versterk terwyl hy na die state Noord- en Suid-Carolina onderweg is. Isaias is na 'n tropiese storm afgegradeer nadat hy die Karibbiese eilande getref het, waar twee mense in die Dominikaanse Republiek en Puerto Rico dood is. Die kategorie een storm gaan nou gepaard met wind van tot 120-kilometer per uur. Die goewerneur van Noord-Carolina, Roy Cooper, het inwoners van veral kusgebiede gewaarsku om swaar reën en oorstromings te verwag. Daar is ook 'n waarskuwing vir tornado's uitgereik.
Warmbad – Sonnig met 'n Min 7 Max 24
Nelspruit – Sonnig met 'n Min 11 Max 29
Pretoria – Sonnig met 'n Min 6 Max 23
Johannesburg – Sonnig met 'n Min 5 Max 21
Bloemfontein – Sonnig met 'n Min 2 Max 22
Kimberley – Sonnig met 'n Min 3 Max 24
Upington – Sonnig met 'n Min 4 Max 24
Durban – Bewolk met reënbuie met 'n Min 12 Max 24
Durbanville – Gedeeltelik bewolk met ligte reënbuie met 'n Min 4 Max 13
Oos-London – Bewolk met 'n Min 9 Max 21
Kaapstad – Gedeeltelik bewolk met ligte reënbuie met 'n Min 8 Max 14
Windhoek – Sonnig met 'n minimum van 3 en Max 24
Keetmanshoop – Sonnig met 'n Min 2 Max 24
Loer gerus rond op ons webwerf by waar die radio ook speel en jy met enige selfoon of rekenaar kan saamkuier en loer gerus rond daar is ook potgooie van vorige programme indien jy dit gemis het asook ons winkeltjie met verskeie produkte.
Die boek Plundering Ontbloot, Operasie Bakarhu, kan nou ook bestel word by Naledi vir aflewering deur Takealot, teen R1-50 by sms 48423. Sms bloot "Plundering" na 48423. Die prys is R200 plus Dan die R1-50 vir die sms